2023.1.20.
HU
Az Európai Unió Hivatalos Lapja
C 20 A/17
MELLÉKLET PARTNERSÉGEK A PARLAMENTÁRIS DEMOKRÁCIÁÉRT FŐIGAZGATÓSÁG – KÜLSŐ KAPCSOLATTARTÓ IRODÁK IGAZGATÓSÁGA
FŐ FELADATOK
(Létszám: 40 munkatárs: 35 tisztviselő (beleértve az EKSZ-hez kirendelt 4 tisztviselőt és az egyéb főigazgatóságok által biztosított 5 tisztviselőt), 3 ideiglenes alkalmazott és 2 szerződéses alkalmazott) 2023.1.9. — Az Európai Parlament képviselete harmadik országokban és nemzetközi szervezetekben, különösen az Európai Parlament Egyesült Királyságbeli Kapcsolattartó Irodáján, az EP–Amerikai Kongresszus Washingtoni Összekötő Irodán, valamint az Európai Parlament ENSZ melletti, New York-i irodáján, a Délkelet-ázsiai Nemzetek Szövetsége (ASEAN) melletti, jakartai irodáján, és az Afrikai Unió Titkársága melletti, addisz-abebai irodáján keresztül, — az igazgatóság osztályainak és szervezeti egységeinek vezetése, koordinálása és irányítása, továbbá az igazgatóság személyzeti igazgatása és általános szervezése, — az Európai Unió Látogatói Programjának Osztályán keresztül az uniós értékek és érdekek világszintű előmozdítása és megkönnyítése a személyek közötti diplomácia és az uniós intézményekbe irányuló tanulmányi látogatásokra meghívott külső partnerekkel folytatott nyílt párbeszéd révén, különös tekintettel a kontinentális demokráciákból érkező látogatókra, — projektek irányítása, — a közvetve megbízott, engedélyezésre jogosult tisztviselő feladatainak ellátása.
AZ EURÓPAI PARLAMENT EGYESÜLT KIRÁLYSÁGBELI KAPCSOLATTARTÓ IRODÁJA
— Az Európai Parlament, a brit parlament, valamint a brit nemzeti, regionális és helyi hatóságok közötti kapcsolatok fejlődésének előmozdítása; az EP politikai hatóságainak és vezetőségének tájékoztatása a politikai helyzet egyesült királyságbeli alakulásáról, — az EP munkájával kapcsolatos nyilvános vita kezdeményezése és fenntartása minden megfelelő eszközzel, különösen az EU polgárai, a fiatalok és az Európa-párti britek körében, eszmecserék, valamint politikai és kulturális rendezvények szervezésével; olyan értékekről szóló tájékoztató kampányok végrehajtása, mint a kulturális sokszínűség vagy az emberi jogok; a „together.eu” (europaert.eu) önkénteshálózat elmélyítése, — logisztikai támogatás nyújtása az EP elnöke, képviselői és küldöttségei számára egyesült királyságbeli tevékenységeik során, — az Elnökség által folytatott tevékenységek pénzügyi igazgatásának biztosítása; emberi erőforrásainak és a „Europe House” logisztikájának irányítása, — a nemzeti, regionális és szakosodott média (írott sajtó, televízió, rádió, online, közösségi média) tájékoztatása az Európai Parlament állásfoglalásairól; az Elnökség honlapjának kezelése, — az EKSZ-szel fenntartott intézményközi kapcsolatok végrehajtása, beleértve a nyilvános terek közös kezelését.
AZ EP–AMERIKAI KONGRESSZUS WASHINGTONI ÖSSZEKÖTŐ IRODA
— A parlamenti párbeszéd előmozdítása az Egyesült Államok Konresszusával és más hatóságokkal, a Jogalkotók transzatlanti párbeszéde (TLD), az Egyesült Államokkal fenntartott kapcsolatokért felelős küldöttség, a parlamenti bizottságok küldöttségei vagy az EP egyéb szervei, hatóságai és tagjai egyesült államokbeli látogatásainak vagy virtuális találkozóinak előkészítése, — a Kongresszus szerveivel minden szinten fenntartott kapcsolatok megerősítése; az EP és a Kongresszus képviselői vagy személyzete látogatásainak előkészítése a kölcsönös megértés javítása céljából, — az agytrösztökkel, egyetemekkel, felsőoktatási intézményekkel és szellemi műhelyekkel, valamint a nem kormányzati szervezetekkel és más szereplőkkel létrehozott kapcsolatok elmélyítése; az Elnökség részvételének kidolgozása az érdekkörébe tartozó szemináriumokon és konferenciákon, valamint az EU-val kapcsolatos információk előmozdítása és az EP munkájával kapcsolatos érzékenyítő tevékenység végzése az egyetemi és felsőoktatási fórumokon és körökben,